sagorsarker/bangla-wikipedia huggingface dataset:
শেওড়াপাড়া মেট্রো স্টেশন

শেওড়াপাড়া মেট্রো স্টেশন ঢাকা মেট্রোরেলের একটি স্টেশন। এই স্টেশনটি ঢাকার শেওড়াপাড়ায় অবস্থিত। স্টেশনটি এমআরটি লাইন ৬-এর অন্তর্গত।
শেওড়াপাড়া মেট্রো স্টেশনটি "প্যাকেজ সিপি-০৪"-এর অধীনে নির্মিত হয়। স্টেশন ও রেলপথের জন্য উত্তোলিত সেতু নির্মাণের আবেদনের বিজ্ঞপ্তি ২০১৫ সালের ৩০ জুন প্রকাশিত হয় এবং আবেদনের জমার শেষ তারিখ ছিল ৯ সেপ্টেম্বর ২০১৫। "প্যাকেজ সিপি-০৪"-এর কাজের চুক্তি পায় ইতালীয়-থাই উন্নয়ন পাবলিক কোম্পানি লিমিটেড। চুক্তি দলিলটি এনবিআর তদন্ত এবং আইন ও সংসদ বিষয়ক তদন্তের জন্য ২০১৭ সালের ২৯ মার্চ মন্ত্রণালয়ে প্রেরণ করা হয়। এই চুক্তি প্যাকেজের জন্য স্বাক্ষর অনুষ্ঠান ২০১৭ সালের ৩ মে ঢাকার প্যান প্যাসিফিক সোনারগাঁও হোটেলে অনুষ্ঠিত হয়। ২০১৭ সালের ২ আগস্ট নির্মাণকাজ শুরু হয়। ২০২১ সালের ডিসেম্বরের মধ্যেই স্টেশনের নির্মাণ কাজ প্রায় সম্পন্ন হয়।
২০২২ সালের ডিসেম্বর অনুযায়ী স্টেশনটি ২০২৩ সালের মার্চে মাসে মেট্রো রেল পরিষেবার জন্য উদ্বোধন করার কথা ছিলো। স্টেশনটি ৩১ মার্চ ২০২৩ তারিখে চালু করা হয়।
হিরোয়াকি ওকুনো

হিরোয়াকি ওকুনো (, ; জন্ম: ১৪ আগস্ট ১৯৮৯) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সেরেসো ওসাকার হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় হিসেবে খেলেন।
হিরোয়াকি ওকুনো ১৯৮৯ সালের ১৪ই আগস্ট তারিখে জাপানের ওসাকা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
শ্রীনাথ অরবিন্দ

শ্রীনাথ অরবিন্দ (; জন্ম: ৮ এপ্রিল ১৯৮৪) একজন সাবেক ভারতীয় ক্রিকেটার, যিনি কর্ণাটক এবং রয়্যাল চ্যালেঞ্জার্স ব্যাঙ্গালোরের হয়ে খেলেছেন। ২০১৫ সালের ২রা অক্টোবর তারিখে, তিনি দক্ষিণ আফ্রিকার বিরুদ্ধে ভারতের হয়ে টুয়েন্টি২০ আন্তর্জাতিকে অভিষেক করেছেন।
একজন বাম-হাতি মিডিয়াম-ফাস্ট বোলার অরবিন্দ ২০১১ সালের অক্টোবর মাসে ইংল্যান্ডের বিরুদ্ধে সিরিজের জন্য ভারতের একদিনের আন্তর্জাতিক দলে ডাক পেয়েছিলেন, কিন্তু তিনি এক ম্যাচও খেলেননি। ২০১৫ সালের ২রা অক্টোবর তারিখে, তিনি দক্ষিণ আফ্রিকার বিরুদ্ধে টুয়েন্টি২০ আন্তর্জাতিকে অভিষেক করেছেন।
অরবিন্দ ভারতের হয়ে আন্তর্জাতিক ক্রিকেটএ মাত্র এক ম্যাচেই খেলেছেন। ২০১৫ সালের অক্টোবর মাসে, দক্ষিণ আফ্রিকার বিপক্ষে ভারতের হয়ে অভিষেকের পর তিনি আর কখনো আন্তর্জাতিক ক্রিকেট খেলেননি।
২০১১ চ্যাম্পিয়ন্স লিগ টুয়েন্টি২০-এ অরবিন্দ রয়্যাল চ্যালেঞ্জার্স ব্যাঙ্গালোরের হয়ে ছয়টি ম্যাচে খেলেছিলেন; উক্ত প্রতিযোগিতার ফাইনালে তার দল মুম্বই ইন্ডিয়ান্সের কাছে পরাজিত হয়েছিল।
অরবিন্দ কয়েক বছর পূর্বে তার খেলোয়াড়ি জীবনের জন্য হুমকিস্বরূপ একটি সড়ক দুর্ঘটনার সম্মুখীন হয়েছিলেন। ২০০৮ সালে তিনি প্রথম-শ্রেণীর ক্রিকেটে অভিষেক করেছিলেন। তিনি বাম-হাতি ফাস্ট এবং বাম-হাতি স্পিন উভয় ক্ষেত্রেই বোলিং করার দক্ষতার জন্য পরিচিত।
২০১৮ সালের ২৭শে ফেব্রুয়ারি তারিখে, বিজয় হাজারে ট্রফির ফাইনাল জয়ের পর অরবিন্দ সব ধরনের ক্রিকেট থেকে অবসরের ঘোষণা দিয়েছেন।
গোয়া বিধানসভা নির্বাচন, ২০১৭

২০১৭ সালের গোয়া বিধানসভা নির্বাচন ৪ ফেব্রুয়ারি ২০১৭-এ সপ্তম গোয়া বিধানসভার ৪০ জন সদস্যকে নির্বাচিত করার জন্য অনুষ্ঠিত হয়। ষষ্ঠ বিধানসভার মেয়াদ ১৮ মার্চ ২০১৭-এ শেষ হয়েছিল। ২০১৭ সালের নির্বাচনে পুরো গোয়া রাজ্যে ভিভিপ্যাট-যুক্ত ইভিএম ব্যবহার করা হয়েছিল, যেটি প্রথমবার ভারতে একটি সম্পূর্ণ রাজ্য ভিভিপ্যাট প্রয়োগ করতে দেখেছিল।<section end="Lead" />
বিধানসভার মেয়াদ ১৮ মার্চ ২০১৭-এ শেষ হয়েছে। গত নির্বাচনের ফলে মনোহর পারিকরের নেতৃত্বাধীন ভারতীয় জনতা পার্টি ২১ আসনের সংখ্যাগরিষ্ঠতা পায়। পরিকর মুখ্যমন্ত্রী নির্বাচিত হন। ২০১৪ সালে, প্রতিরক্ষা মন্ত্রী হিসাবে মনোনীত হওয়ার কারণে তাকে পদত্যাগ করতে হয়েছে। পর্রিকরের উত্তরসূরি হিসেবে মুখ্যমন্ত্রী হিসেবে শপথ নিয়েছেন লক্ষ্মীকান্ত পারসেকর।
<section begin=Results />
! style="text-align:left;" rowspan="2" colspan="2" width="485"| দল ও জোট 
! colspan="3"| জনপ্রিয় ভোট 
! colspan="2"| আসন
! width="70"| ভোট
! width="45"| %
! width="45"| ± %
! width="30"| বিজয়ী
! width="30"| +/−
! colspan="9" |
<section end=Results />
রিন আওকি

আওকি ২৮ ফেব্রুয়ারি, ১৯৮৫ সালে ইয়ামাগা প্রশাসনিক অঞ্চলে জন্মগ্রহণ করেছিলেন। তিনি ১৭ বছর বয়সে ২০০২ সালে হারাজুকুতে গ্র্যাভিউর মডেল হিসাবে প্রথম স্কাউট হন। তার প্রথম গ্র্যাভিউর ভিডিও, "বার্স্ট", ২০০৩ সালে মুক্তি পায় এবং শীঘ্রই তিনি একটি জনপ্রিয় গ্র্যাভিউর আইডল হয়ে ওঠেন। গ্র্যাভিউর মডেল হিসেবে দুই বছর পর, আওকি প্রাপ্তবয়স্ক চলচ্চিত্রে প্রবেশ করার সিদ্ধান্ত নেন।
২০২২ এসিএ আফ্রিকা টি২০ কাপ

২০২২ এসিএ আফ্রিকা টি২০ কাপ ছিল একটি ক্রিকেট টুর্নামেন্ট যেটি ২০২২ সালের সেপ্টেম্বর মাসে দক্ষিণ আফ্রিকায় অনুষ্ঠিত হয়। টুর্নামেন্টটি প্রথমে ২০১৯ সালের সেপ্টেম্বরে অনুষ্ঠিত হওয়ার কথা ছিল। কিন্তু পরবর্তীতে ২০২০ সালের মার্চ মাসে কেনিয়ায় টুর্নামেন্টটি অনুষ্ঠিত হবে বলে নিশ্চিত করা হয়। ২০২০ সালের ৯ মার্চ কোভিড-১৯ মহামারির কারণে টুর্নামেন্টটি স্থগিত করা হয়। পরবর্তীতে নিশ্চিত করা হয় যে টুর্নামেন্টটি ২০২১ সালের সেপ্টেম্বর মাসে দক্ষিণ আফ্রিকার বেনোনিতে অনুষ্ঠিত হবে।
প্রাথমিকভাবে তিনটি আঞ্চলিক বাছাইপর্বের প্রতিটির সেরা দুই দল এবং স্বয়ংক্রিয়ভাবে উত্তীর্ণ হওয়া জিম্বাবুয়ে ও দক্ষিণ আফ্রিকার অংশগ্রহণে টুর্নামেন্টটি অনুষ্ঠিত হওয়ার কথা ছিল। কিন্তু পরবর্তীতে টুর্নামেন্টটিতে শুধু আন্তর্জাতিক ক্রিকেট কাউন্সিলের সহযোগী সদস্যদের সুযোগ দেয়ার সিদ্ধান্ত নেয়া হয়। সে সিদ্ধান্তের পরিপ্রেক্ষিতে বাছাইপর্ব টুর্নামেন্টসমূহ থেকে আরও দুটি দল মূল প্রতিযোগিতায় অংশগ্রহণের সুযোগ লাভ করে। উত্তর-পশ্চিম অঞ্চল থেকে ঘানা ও নাইজেরিয়া উত্তীর্ণ হয়, যাদের সাথে পরবর্তীতে ক্যামেরুনও যুক্ত হয়। দক্ষিণাঞ্চল থেকে মূল প্রতিযোগিতায় উত্তীর্ণ হয় বতসোয়ানা, মালাউই ও মোজাম্বিক। পূর্বাঞ্চলের বাছাইপর্ব আয়োজন করা সম্ভব না হওয়ায় উগান্ডা ও কেনিয়া স্বয়ংক্রিয়ভাবে উত্তীর্ণ হয়। টুর্নামেন্ট শুরুর ঠিক আগে নাইজেরিয়ার পরিবর্তে তানজানিয়াকে টুর্নামেন্টে খেলার সুযোগ দেয়া হয়।
প্রতিযোগিতায় উত্তীর্ণ আটটি দলকে দুটি গ্রুপে ভাগ করা হয়। প্রতিটি গ্রুপের সেরা দুই দল সেমিফাইনালে উত্তীর্ণ হয়। প্রতিযোগিতার ফাইনালে তানজানিয়াকে পরাজিত করে বিজয়ী হয় উগান্ডা।
 সেমিফাইনালে উত্তীর্ণ
 সেমিফাইনালে উত্তীর্ণ
সুকাসা আওই

ওসাকায় জন্মগ্রহণ করা, সুকাসা আওই "বেজিয়ান" পত্রিকার অক্টোবর ২০০৮ সংখ্যায় ইউনিফর্ম গ্র্যাভিউর মডেল হিসাবে আত্মপ্রকাশ করেন। জুন ২০০৯ সালে তিনি সান টেলিভিশনের বৈচিত্র্যপূর্ণ অনুষ্ঠান "গুং গুং বোন!" এ নিয়মিত অংশগ্রহণকারী হিসেবে ছিলেন, যা পরে বাতিল করা হয়।
লোকনায়ক গঙ্গা পথ

লোকনায়ক গঙ্গা পথ (গঙ্গা পথ) বা পাটনা মেরিন ড্রাইভ হল ভারতের বিহার রাজ্যের পাটনা শহরে গঙ্গা নদী তীরবর্তী একটি এক্সপ্রেসওয়ে। এটি ২০২২ সালের শেষ নাগাদ সম্পন্ন হবে বলে আশা করা হচ্ছে। এক্সপ্রেসওয়েটি যৌথভাবে হাউজিং অ্যান্ড আরবান ডেভেলপমেন্ট কর্পোরেশন (এইচইউডিসিও) ও বিহার সরকার দ্বারা নির্মিত হচ্ছে।
এক্সপ্রেসওয়ের প্রথম ধাপটি ২০২২ সালের ২৪শে জুন জনসাধারণের জন্য উন্মুক্ত করা হয়েছিল।
এটি ২০০৭ সালের আগস্ট মাসে অনুমোদিত হয়েছিল এবং বিহারের মুখ্যমন্ত্রী নীতীশ কুমার কর্তৃক ২০১৩ সালের ১১ই অক্টোবর ভূমিপূজা অনুষ্ঠিত হয়েছিল। বিহারের মুখ্যমন্ত্রী নীতীশ কুমার ২০২২ সালের ২৪শে জুন এক্সপ্রেসওয়ের প্রথম ধাপের উদ্বোধন করেছিলেন।
এটি একটি সড়ক। সড়কটি ২২৩৪.৪৬কোটি টাকা ব্যয়ে পাটনার দিঘা ও দেদারগঞ্জের মধ্যে তৈরি করা হয়েছে। দ্বিতীয় পর্যায়ে সড়কটি ফতুহা পর্যন্ত ১৮ কিলোমিটার সম্প্রসারিত হবে। গঙ্গা পথটি ৬.৫ কিমি ভূমিস্তরে ও ১৪ কিমি উড়ালপথে নির্মিত হয়েছে।
গঙ্গা পথ প্রকল্প যা বহু বছর ধরে পরিকল্পনার স্তরে রয়েছে, যাকে পাটনার মেরিন ড্রাইভও বলা হয়, গঙ্গা পথ বা গঙ্গা এক্সপ্রেসওয়ে দিঘাকে গঙ্গা নদীর তীর বরাবর কাচ্চি দরগার সঙ্গে সংযুক্ত করবে।
এক্সপ্রেসওয়েটি পূর্ব থেকে পশ্চিম পাটনার মধ্যে যানবাহনের একটি মসৃণ প্রবাহ নিশ্চিত করবে এবং অশোক রাজপথে যানজটও কমিয়ে দেবে। অশোক রাজপথের সঙ্গে এক্সপ্রেসওয়েটি নয়টি স্থানে যুক্ত থাকবে। এটি একটি টোল সড়ক হিসাবে কাজ করে। বহু প্রত্যাশিত প্রকল্পটি পূর্ব থেকে পশ্চিম পাটনার ভারী যানজটপূর্ণ রাস্তাগুলিতে যানজট হ্রাস করবে। এটি শুধুমাত্র একটি সুন্দর রিভারফ্রন্ট প্রদান করবে না বরং এলাকার অর্থনৈতিক কর্মকাণ্ডকেও উত্সাহিত করবে।
পাটনা শহরে গঙ্গা বরাবর ৪.৫ কিমি দীর্ঘ রিভারফ্রন্টে পরিকল্পনা করা হয়েছে। পাটনা রিভারফ্রন্টের চারটি সাংস্কৃতিক কেন্দ্রের সঙ্গে জনসাধারণের চলাচলের জন্য ২.৩ কিলোমিটার পথ বরাবর ২০ টি ঘাট তৈরি করা হবে। ৪.৫ মিটার চওড়া ভ্রমণার্থ খোলা রাস্তাকে কালেক্টরেট ঘাট থেকে আদালত ঘাট (৪৭০ মিটার), আদালত ঘাট থেকে গান্ধী ঘাট (১১৩২ মিটার), গান্ধী ঘাট থেকে রাণী ঘাট (৩৮৪ মিটার) এবং — কিছু ঘাটের ব্যবধানের পরে — ভদ্রা ঘাট থেকে নওজার ঘাট (৩৩০ মি) পর্যন্ত প্রসারিত করা হবে। এই প্রকল্পটি জাতীয় গঙ্গা নদী অববাহিকা কর্তৃপক্ষের অংশ।
হেনরি হ্যামিলটন বেইলি

হেনরি হ্যামিলটন বেইলি (১ অক্টোবর ১৮৯৪ - ২৫ মার্চ ১৯৬১) ছিলেন একজন ব্রিটিশ সার্জন। তিনি ছিলেন ২০ শতকে অস্ত্রোপচারের পাঠ্যপুস্তকের সবচেয়ে প্রভাবশালী লেখকদের একজন। পাঠ্যপুস্তক প্রকাশ করার সময়, এবং সম্ভবত তার কর্মজীবনের বেশিরভাগ সময়, তিনি তার নামের প্রথম অংশ বাদ দিয়ে শুধু হ্যামিলটন বেইলি রেখেছিলেন। তিনি অস্ত্রোপচারের পাঠ্যপুস্তকে চিত্র ব্যবহারে অগ্রণী ভূমিকা পালন করেন।
হ্যামিলটনের জন্ম একজন মেডিকেল মিশনারির ঘরে। তার একটি ভাই ছিল যিনি জন্মের দুই দিন পরে মারা যান। তার বোন ১৮ বছর বয়সে সিজোফ্রেনিয়ায় আক্রান্ত হয়েছিলেন।
১৯১৪ সালে চিকিৎসাবিজ্ঞানের চতুর্থ বর্ষের ছাত্র হিসাবে, তিনি ব্রিটিশ রেড ক্রসের ১ম বেলজিয়ান ইউনিটে স্বেচ্ছাসেবক হিসেবে যোগদান করেন। একই বছর, তিনি আটক হন এবং যুদ্ধবন্দী হন । একজন যুদ্ধবন্দী হিসেবে সন্দেহভাজন নাশকতার জন্য তাকে মৃত্যুদণ্ড দেওয়া হয়েছিলো। কিন্তু আমেরিকান হস্তক্ষেপের পর জার্মানরা অন্যান্য চিকিৎসা ও নার্সিং কর্মীদের সাথে তাকেও মুক্তি দেয়। তিনি পরবর্তীকালে (২৫ আগস্ট ১৯১৬) রয়্যাল নেভির একজন অস্থায়ী সার্জন হয়েছিলেন এবং জাহাজে কাজ করেছিলেন।, ।
যুদ্ধের পর, সার্জিক্যাল রেজিস্ট্রার হিসেবে কাজ করার সময়ে অস্ত্রোপচার করার সময় আঙুলে আঘাতের কারণে তিনি সংক্রমণের শিকার হন। যার ফলে তার বাম হাতের তর্জনী আঙুলটি কেটে ফেলতে হয়। এটি তার কিছু বইয়ের চিত্রে দেখা যায় (তাঁর চিত্র ১৩৭) বার্মিংহামের ডুডলি রোড হাসপাতালে সার্জন হিসেবে তাঁর চাকরির প্রথম স্বাধীন পোস্ট ছিল (১৯২৬)। সেখান থেকে তিনি ১৯৩০ সালে চলে যান এবং শীঘ্রই লন্ডনের রয়্যাল নর্দার্ন হাসপাতালের কর্মীদের সাথে যোগ দেন। এছাড়াও তিনি রয়্যাল কলেজ অফ সার্জনস-এর একজন হান্টেরিয়ান অধ্যাপক এবং ইন্টারন্যাশনাল কলেজ অফ সার্জনস -এর সহ-সভাপতি ছিলেন।
তিনি ১৯২৫ সালে ফটোগ্রাফার ভেরা গিলেন্ডারকে বিয়ে করেছিলেন, যিনি তার বইয়ের জন্য ফটোগ্রাফ তৈরিতে তার সাথে সহযোগিতা করেছিলেন। হ্যামিলটন এবং ভেরার একটি ছেলে ছিল, যে ১৫ বছর বয়সে একটি রেল দুর্ঘটনায় মারা যান।
হ্যামিলটনকে ১৯৪৯ সালে ম্যানিয়া এবং প্যারানিয়া জড়িত একটি মানসিক অবস্থার জন্য তিন বছরের জন্য গৃহবন্দী করে রাখতে হয়েছিল। যা অবশেষে লিথিয়াম থেরাপির মাধ্যমে সফলভাবে চিকিৎসা করা হয়েছিল।
তিনি মালাগায় ২৫ মার্চ ১৯৬১ তারিখে কোলনের ক্যান্সার থেকে অন্ত্রের জটিলতার (বা পরবর্তী অস্ত্রোপচারের জটিলতা) কারণে মারা যান।
পশ্চিম ভারত রাজ্য এজেন্সি

পশ্চিম ভারত রাজ্য এজেন্সি ছিল ব্রিটিশ ভারতের একটি অন্যতম এজেন্সি। এই সংস্থাটি মন্টেগু চেমসফোর্ড রিপোর্ট বাস্তবায়নের অংশ হিসাবে ১৯২৪ সালের ১০ অক্টোবর সাংবিধানিক সংস্কারের মাধ্যমে গঠিত হয়েছিল। এটি তৎকালীন কাথিয়াওয়ার, কচ্ছ (কেবল কচ্ছ রাজ্য অন্তর্গত ছিল) এবং পালনপুর এজেন্সিগুলির অধীনে থাকা অঞ্চলগুলোকে একত্রিত করে গঠিত হয়েছিল। 
১৯২৪ থেকে ১৯৪৪ সালের মধ্যবর্তী বিভিন্ন সময়ে ৪৩৫টি দেশীয় রাজ্য এই সংস্থার অন্তর্ভুক্ত ছিল। কিন্তু এর মধ্যে মাত্র আঠারোটি ছিল স্যালুট রাজ্য। এর অন্তর্ভূক্ত অঞ্চলটি প্রায় বর্তমান ভারতের গুজরাট রাজ্যের অনুরূপ। প্রায় ১৬৩টি তালুক এবং করদ রাজ্য বা এস্টেট এই সংস্থার অন্তর্ভুক্ত ছিল। এগুলোর বেশিরভাগই ছিল বেশ ক্ষুদ্র। কোনওটিই শহর বা কয়েকটি গ্রামের চেয়ে বড় ছিল না।
পশ্চিম ভারত রাজ্য এজেন্সির বিভাগগুলো ছিল :
রাজকোট শহর এই নতুন সংস্থার সদর দপ্তর হয়ে ওঠে এবং সিসি ওয়াটসন এই এজেন্সিতে ব্রিটিশ ভারতের গভর্নর জেনারেলের (এজিজি) প্রথম এজেন্ট হন। এর সীমানা ১৯৩৩ এবং ১৯৪৩ সালে দুবার সংশোধন করা হয়েছিল। ১৯৪৪ সালের ৫ নভেম্বরে এটি বৃহত্তর বরোদা, পশ্চিম ভারত এবং গুজরাট স্টেট এজেন্সি গঠনের জন্য বরোদা এবং গুজরাট স্টেট এজেন্সির সাথে একীভূত হয়।
১৯২৪ সালে পালানপুর এজেন্সি পশ্চিম ভারত রাজ্য এজেন্সিতে একীভূত হয় এবং এর উ[প্র ভারত সরকারের রাজনৈতিক নিয়ন্ত্রণে রাখা হয়। ১৯২৫ সালে পালনপুর এজেন্সির নাম পরিবর্তন করে বনাস কাঁথা এজেন্সি করা হয়। ১৯৩৩ সালে পালানপুর রাজ্য রাজপুতানা এজেন্সিতে স্থানান্তরিত হয়। এছাড়াও ১৯৩৩ সালে দান্তা ছাড়া মহীকাণ্ঠা এজেন্সি রাজ্যগুলো এই সংস্থার অন্তর্ভুক্ত হয়। 
১৯৪১ সালে এই সংস্থার আওতাভুক্ত এলাকা ছিল এবং জনসংখ্যা ছিল ৫২,২০,০১১।
কচ্ছ এজেন্সি

কচ্ছ এজেন্সি ছিল ব্রিটিশ ভারতের বোম্বে প্রেসিডেন্সির অন্তর্গত একটি অন্যতম এজেন্সি। অন্যান্য বেশিরভাগ এজেন্সির সাথে এই এজেন্সির পার্থক্য হচ্ছে এতে মাত্র একটি রাজ্যে অন্তর্ভূক্ত ছিল, সেটি কচ্ছ রাজ্য। তাই, ব্রিটিশ প্রশাসনের নিয়োগপ্রাপ্ত রাজনৈতিক এজেন্ট শুধুমাত্র এই রাজ্যের বিষয়েই তদারকি করতেন। এই অঞ্চলের আয়তন ছিল । বর্তমান কচ্ছ অঞ্চলের অনেকাংশই এর অন্তর্ভূক্ত হলেও কচ্ছের রণ এর অন্তর্ভুক্ত ছিল না।
এজেন্সির সদর দপ্তর ছিল ভূজ শহরে। সাধারণত সেখানেই ছিল পূর্বোক্ত রাজনৈতিক এজেন্টের দপ্তর। তিনি সরাসরি বোম্বেতে বোম্বে প্রেসিডেন্সির রাজনৈতিক বিভাগের অফিসে রিপোর্ট করেন।
১৮১৯ সালে কচ্ছ রাজ্য ব্রিটিশদের আশ্রিত রাজ্যে পরিণত হওয়ার পর এজেন্সিটি গঠিত হয়েছিল।
ক্যাপ্টেন জেমস ম্যাকমুর্ডো কচ্ছের কালেক্টর এবং রেসিডেন্ট হিসাবে প্রথম রাজনৈতিক এজেন্ট নিযুক্ত হন। তিনি আঞ্জারে তার অফিস থেকে কাজ করতেন। কিন্তু কচ্ছ রাজ্যের রাজধানী ভুজে অবস্থিত ছিল।
১৮৯৯-১৯০০ সালের চরম তীব্রতার সাথে রাজ্যের সর্বত্র অনুভূত দুর্ভিক্ষে কচ্ছের ক্রমবর্ধমান সমৃদ্ধি ধ্বংস হয়ে গিয়েছিল। ১৮৯১ থেকে ১৯০১ সালের মধ্যে কচ্ছ রাজ্যের জনসংখ্যা দুর্ভিক্ষের কারণে ৫৫৮,৪১৫ জন অধিবাসী থেকে ৪৮৮,০২২ জনে নেমে আসে।
১০ অক্টোবর ১৯২৪-এ কচ্ছ এজেন্সি বিলুপ্ত হয়ে পশ্চিম ভারত রাজ্য এজেন্সিতে একীভূত হয়।
মহিলা আফ্রিকা কাপ অব নেশন্স

মহিলা আফ্রিকা কাপ অব নেশন্স (; পৃষ্ঠপোষকজনিত কারণে টোটালএনার্জিস ওমেন্স আফ্রিকা কাপ অব নেশন্স বা সংক্ষেপে ডব্লিউএএফসিওএন নামে পরিচিত) হল আফ্রিকান ফুটবল কনফেডারেশন পরিচালিত প্রতি দুবছর অন্তর অনুষ্ঠিত মহিলাদের আন্তর্জাতিক ফুটবল প্রতিযোগিতা। ১৯৯১ সালে প্রথমবারের জন্য এই প্রতিযোগিতার আসর বসেছিল ও চ্যাম্পিয়ন হয়েছিল নাইজেরিয়া। তারাই এখনও পর্যন্ত এই প্রতিযোগিতার সর্বশ্রেষ্ঠ দল (১১ বার বিজয়ীর শিরোপা জয়লাভ)। বাকি তিনটি আসরে বিষুবীয় গিনি ২ বার ও দক্ষিণ আফ্রিকা ১ বার বিজয়ী হয়েছে।
এই প্রতিযোগিতা মূলত ফিফা মহিলা বিশ্বকাপ প্রতিযোগিতার যোগ্যতা অর্জন পর্ব হিসেবে খেলা হয়।
৬ আগস্ট ২০১৫, CAF কার্যনির্বাহী কমিটি টুর্নামেন্টের নাম আফ্রিকান মহিলা চ্যাম্পিয়নশিপ থেকে মহিলা আফ্রিকা কাপ অব নেশন্স করার সিদ্ধান্ত নেয়, পুরুষদের সংস্করণ আফ্রিকা কাপ অব নেশন্স এর মতই।
২০০০ সালে, ফাইনাল খেলায় স্বাগতিক দক্ষিণ আফ্রিকা তিনবারের চ্যাম্পিয়ন নাইজেরিয়ার মুখোমুখি হয়েছিল। নাইজেরিয়া প্রথমার্ধ ১-০ এগিয়ে শেষ করার পর, নাইজেরিয়ার স্টেলা এমবাচু ৭২ তম মিনিটে দ্বিতীয় গোল করেন এবং দর্শক বুঝতে পেরেছিল যে দক্ষিণ আফ্রিকার ম্যাচে আর ফিরে আসা অসম্ভব। সমর্থকরা কর্মকর্তা ও নাইজেরিয়ার খেলোয়াড়দের দিকে বোতল ও অন্যান্য জিনিস ছুড়তে শুরু করে। পুনঃসূচনা করার তিনটি প্রচেষ্টার পর ম্যাচটি পরিত্যক্ত হয়ে যায়। গোলের অনুমতি পাওয়ার প্রায় ৪০ মিনিট পরে দাঙ্গা লাগে ও পুলিশ বোতল নিক্ষেপকারী সমর্থকদের সাথে লড়াই শুরু করে, গোলযোগ কাটানোর জন্য ভিড়ের মধ্যে কাঁদানে গ্যাস নিক্ষেপ করে। খেলা এবং টুর্নামেন্ট নাইজেরিয়াকে পুরস্কৃত করা হয়।
কোভিড-১৯ মহামারীর জন্য ২০২০ আসর বাতিল করা হয়েছিল।
জুলাই ২০১৬-এ, টোটাল কনফেডারেশন অফ আফ্রিকান ফুটবল (CAF) এর ১০টি প্রধান প্রতিযোগিতাকে সমর্থন করার জন্য একটি আট বছরের স্পনসরশিপ প্যাকেজ পেয়েছে।
২০২১ সালে, টোটালকে টোটালএনার্জিস পুনঃব্র্যান্ড করা হয়েছিল, তবুও এটি CAF প্রতিযোগিতার জন্য তার স্পনসরশিপ ধরে রেখেছে। এই স্পন্সরশিপের কারণে প্রতিযোগিতার নামকরণ করা হয়েছে "টোটালএনার্জিস আফ্রিকা ওমেন্স কাপ অব নেশনস"।
১৯৯৮ সালের সংস্করণ থেকে, এই প্রতিযোগিতাটি দুটি পর্যায়ে অনুষ্ঠিত হয়েছে: একটি যোগ্যতা অর্জন পর্ব (বা বিদায় পর্ব বলা হয়) এবং একটি চূড়ান্ত টুর্নামেন্ট। চূড়ান্ত টুর্নামেন্টের আয়োজক দেশ স্বয়ংক্রিয়ভাবে যোগ্যতা অর্জন করে এবং প্রথম সংস্করণে ডিফেন্ডিং চ্যাম্পিয়নও নিম্নলিখিত টুর্নামেন্টের জন্য যোগ্যতা অর্জন করে।
আফ্রিকান ফুটবল কনফেডারেশন (CAF) এর সাথে অধিভুক্ত দেশগুলির ক্রমবর্ধমান সংখ্যা অনুসারে সময়ের সাথে সাথে যোগ্যতার পর্বটি বিকশিত হয়েছে।
শুধুমাত্র আয়োজকরা যোগ্যতার জায়গা পেয়েছে স্বয়ংক্রিয়ভাবে, অন্য ১১টি দল যোগ্যতার টুর্নামেন্টের মাধ্যমে যোগ্যতা অর্জন করেছে। মূল পর্বে, ১২টি দলকে চারটি দলের তিনটি করে গ্রুপে ড্র করা হয়েছিল। প্রতিটি গ্রুপের দল একটি করে রাউন্ড রবিন খেলেছে।
গ্রুপ পর্বের পর, শীর্ষ দুটি দল এবং দুটি সেরা তৃতীয় স্থান অধিকারী দল কোয়ার্টার ফাইনালে উঠে। কোয়ার্টার ফাইনালের বিজয়ীরা সেমিফাইনালে উঠেছে। সেমিফাইনালের পরাজিতরা তৃতীয় স্থানের প্লে-অফে খেলেছে, আর সেমিফাইনালের বিজয়ীরা ফাইনালে খেলেছে।
বিজয়ী দলকে ট্রফি প্রদান করা হয় ও প্রথম তিন স্থানাধিকারী দলগুলিকে পদক প্রদান করা হয়।
মজুদ মুদ্রা

মজুদ মুদ্রা বা নোঙর মুদ্রা বলতে এমন একটি বৈদেশিক মুদ্রাকে বোঝায় যেটি কোনও দেশের কেন্দ্রীয় ব্যাংক বা অনুরূপ কোনও আর্থিক কর্তৃপক্ষ সেটির বৈদেশিক মুদ্রার মজুদের অংশ হিসেবে তাৎপর্যপূর্ণ পরিমাণে জমা করে রাখে। এই মজুদ মুদ্রাটিকে আন্তর্জাতিক লেনদেন, আন্তর্জাতিক বিনিয়োগ ও বৈশ্বিক অর্থনীতির সমস্ত দিকে ব্যবহার করা যায়। এটিকে প্রায়শই একটি শক্তিশালী মুদ্রা (বা অনমনীয় মুদ্রা) কিংবা একটি নিরাপদ মুদ্রা (safe-haven currency) হিসেবে গণ্য করা হয়।
১৯শ শতকের প্রায় পুরোটা জুড়ে ও ২০শ শতকের প্রথমার্ধে যুক্তরাজ্যের পাউন্ড স্টার্লিং বিশ্বের প্রধান মজুদ মুদ্রা ছিল। তবে ২০শ শতকের মাঝামাঝি এসে মার্কিন ডলার বিশ্বের আধিপত্য বিস্তারকারী মজুদ মুদ্রায় পরিণত হয়। মার্কিন ডলারের জন্য বিশ্বের প্রয়োজন মার্কিন সরকারকে কম ব্যয়ে অর্থ ঋণ নেবার সুযোগ করে দিয়েছে, এবং এর ফলে প্রতি বছর মার্কিন যুক্তরাষ্ট্র ১০ হাজার কোটি ডলারের বেশি সুবিধা পায়।
উৎক্ষেপণ অবকাশ

মহাকাশ যাত্রার প্রেক্ষাপটে উৎক্ষেপণ পর্ব () বলতে এমন একটি দিনসমষ্টি এবং উৎক্ষেপণ অবকাশ () বলতে কোনও প্রদত্ত দিনের এমন একটি সময় পরিসরকে বোঝায়, যার মধ্যে কোনও নির্দিষ্ট রকেটকে অবশ্যই উৎক্ষেপণ করতে হয়, যাতে সেটি উদ্দিষ্ট লক্ষ্যে পৌঁছাতে পারে। যদি রকেটটিকে কোনও প্রদত্ত অবকাশের মধ্যে উৎক্ষেপণ না করা যায়, তাহলে সেটিকে পরবর্তী কোনও দিনের ঐরূপ অবকাশের জন্য অপেক্ষা করতে হয়। উৎক্ষেপণ পর্ব ও উৎক্ষেপণের অবকাশগুলি রকেটের সক্ষমতা এবং সেটি কোন কক্ষপথের দিকে যাচ্ছে, এই দুইটি ব্যাপারের উপরেই অত্যন্ত নির্ভরশীল।
উৎক্ষেপণ পর্ব বলতে উদ্দিষ্ট কক্ষপথে পৌঁছানোর জন্য কোনও রকেটটি যেসব দিনে উৎক্ষেপণ করা যায়, সেগুলিকে একত্রে উৎক্ষেপক পর্ব বলে। কোনও অভিযানের উৎক্ষেপণ পর্ব বছরে ৩৬৫ দিন হতে পারে, কোনও মাসের কয়েক সপ্তাহ হতে পারে, প্রতি ২৬ মাস অন্তর কয়েক সপ্তাহব্যাপী হতে পারে (যেমন মঙ্গল গ্রহ উৎক্ষেপণ অবকাশ), কিংবা হতে পারে স্বল্পমেয়াদী একটি পর্ব, যেটির কোনও পুনরাবৃত্তি ঘটবে না।
উৎক্ষেপণ অবকাশ বলতে কোনও প্রদত্ত দিনের এমন একটি সময়ের পরিসরকে নির্দেশ করা হয়, যে পরিসরের অভ্যন্তরে রকেট উৎক্ষেপণ করলে সেটি উদ্দিষ্ট লক্ষ্যে পৌঁছাতে পারে। এই পরিসরটি ন্যূনতম এক সেকেন্ড দৈর্ঘ্যেরও হতে পারে (যেক্ষেত্রে সেটিকে তাৎক্ষণিক অবকাশ "instantaneous window" বলে), কিংবা সমগ্র দিনব্যাপী হতে পারে। তবে অভিযান পরিচালনার অন্যান্য দিক বিবেচনা করে সাধারণত প্রায় সর্বদাই উৎক্ষেপণ অবকাশটিকে কয়েক ঘণ্টার মধ্যে সীমিত রাখা হয়। উৎক্ষেপণ অবকাশটি পৃথিবীর দুইটি দিবস জুড়ে অবস্থিত হতে পারে, যেমন এটি একদিন রাত সাড়ে এগারটায় শুরু হয়ে পরবর্তী দিনের ভোররাত একটা পর্যন্ত ব্যাপ্ত হতে পারে। উৎক্ষেপণ অবকাশগুলি প্রতিদিন একই সময়ে অবস্থান করার ঘটনা বিরল।
জনসাধারণ্যে উৎক্ষেপণ অবকাশ ও উৎক্ষেপণ পর্ব পরিভাষা দুইটিকে প্রায়শই সমার্থক হিসেবে ব্যবহার করা হয়ে থাকে। তবে নাসা ও অন্যান্য মহাকাশ সংস্থাগুলির উৎক্ষেপণ পরিচালক ও গতিপথ বিশ্লেষকেরা এই দুইটির মধ্যে সংজ্ঞাগত পার্থক্য করেন।
মা শাকুম্ভরী বিশ্ববিদ্যালয়

মা শাকুম্ভরী বিশ্ববিদ্যালয় হল ভারতের উত্তর প্রদেশ রাজ্যের সাহারানপুরের একটি রাজ্য সরকারি বিশ্ববিদ্যালয়। বিশ্ববিদ্যালয়টি ২০২২ সালে প্রতিষ্ঠিত হয়।
বিশ্ববিদ্যালয়টি "উত্তর প্রদেশ রাজ্য বিশ্ববিদ্যালয় (সংশোধন) আইন, ২০১৯"-এর অধীনে প্রতিষ্ঠিত হয়। অবকাঠামো নির্মাণ ২০২১ সালে শুরু হয়েছিল। এটিকে মূলত "সাহারানপুর স্টেট ইউনিভার্সিটি" বলা হত যতক্ষণ না ২০২১ সালের আগস্ট মাসে এটির নামকরণ করা হয় (২০১৯ সালের উত্তর প্রদেশ আইন নং ৬ দ্বারা প্রতিষ্ঠিত এবং ২০২১ সালের উত্তর প্রদেশ আইন নং ১৯ দ্বারা নতুন নামকরণ করা হয়)।
কেন্দ্রীয় স্বরাষ্ট্রমন্ত্রী অমিত শাহ ২০২১ সালের ২ই ডিসেম্বর রাজ্যের মুখ্যমন্ত্রী যোগী আদিত্যনাথের উপস্থিতিতে উত্তরপ্রদেশের সাহারানপুরের পুনওয়ারকা গ্রামে মা শকুম্ভরী বিশ্ববিদ্যালয়ের ভিত্তি প্রস্তর স্থাপন করেন।
বিশ্ববিদ্যালয়টি সাহারানপুরের পুনওয়ারকা গ্রামে অবস্থিত। এটি ৫০ একর জুড়ে বিস্তৃত।
নরসিংদী পল্লী বিদ্যুৎ সমিতি-১

নরসিংদী পল্লী বিদ্যুৎ সমিতি-১ হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির একটি। নরসিংদী পল্লী বিদ্যুৎ সমিতি-১ ঢাকা বিভাগের নরসিংদী জেলায় ০২টি জোনাল অফিস, ০১টি সাব-জোনাল অফিস এবং ০৮টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। নরসিংদী পল্লী বিদ্যুৎ সমিতি-১ নিবন্ধিত হয় ১৫ মার্চ, ১৯৮৬ সালে এবং বানিজ্যিকভাবে বিদ্যুতায়িত হয় ২৯ অক্টোবর, ১৯৮৬ সালে।
নরসিংদী পল্লী বিদ্যুৎ সমিতি-১ এর যাত্রা শুরু হয় ১৯৮৬ সালে। এ সমিতির অধীনে ০২টি উপজেলা, ১৩টি ইউনিয়ন ও ৩৪১টি গ্রাম রয়েছে। এর সদর দপ্তর নরসিংদী জেলার মাধবদীতে অবস্থিত। 
এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
নরসিংদী পল্লী বিদ্যুৎ সমিতি-১ এর দেড় লক্ষেরও বেশি আবাসিক গ্রাহক রয়েছে।
লখনউ বিশ্ববিদ্যালয়

লখনউ বিশ্ববিদ্যালয় হল উত্তরপ্রদেশের লখনউ শহরে অবস্থিত একটি রাজ্য সরকারি বিশ্ববিদ্যালয়। লখনউ বিশ্ববিদ্যালয় ভারতের উচ্চশিক্ষার প্রাচীনতম সরকারি মালিকানাধীন প্রতিষ্ঠানগুলির মধ্যে একটি। বিশ্ববিদ্যালয়ের প্রধান বিদ্যায়তন শহরের ইউনিভার্সিটি রোডের বাদশা বাগ এলাকায় অবস্থিত, দ্বিতীয় বিদ্যায়তনটি জানকিপুরম এলাকায় অবস্থিত।
লখনউ বিশ্ববিদ্যালয় হল একটি শিক্ষাদানকারী, আবাসিক ও অনুমোদিত বিশ্ববিদ্যালয়, যা ৫০০ টিরও বেশি কলেজ ও ১৭ টি প্রতিষ্ঠান নিয়ে সংগঠিত। বিশ্ববিদ্যালয়ের কলেজগুলি শহর, অন্যান্য আশেপাশের এলাকা এবং রায়বেরেলী, হারদোই, সীতাপুর ও লখিমপুর খেরি জেলা জুড়ে অবস্থিত।
লখনউ বিশ্ববিদ্যালয় হল উত্তরপ্রদেশ রাজ্যের একমাত্র সরকারি বিশ্ববিদ্যালয়, যেটি জাতীয় মূল্যায়ন ও স্বীকৃতি কাউন্সিল দ্বারা এ++ মর্যাদায় স্বীকৃত।
লখনউতে একটি বিশ্ববিদ্যালয় প্রতিষ্ঠার ধারণা স্যার মুহাম্মাদ আলি মুহাম্মাদ খান কর্তৃক প্রদান করা হয়েছিল। তিনি তৎকালীন জনপ্রিয় সংবাদপত্র "দ্য পাইওনিয়ার"য়ে একটি নিবন্ধ লিখেছিলেন, যাতে লখনউতে একটি বিশ্ববিদ্যালয়ের ভিত্তি স্থাপনের আহ্বান জানানো হয়। পরে স্যার হারকোর্ট বাটলারকে ইউনাইটেড প্রদেশের লেফটেন্যান্ট-গভর্নর নিযুক্ত করা হয়, এবং মুহম্মদ খানকে সকল বিষয়ে, বিশেষ করে শিক্ষাগত বিষয়ে আগ্রহী করে তুলেছিল। লখনউয়ের গভর্নমেন্ট হাউসে ১৯১৯ সালের ১০ই নভেম্বর সম্মেলনের মাধ্যমে শিক্ষাবিদ ও বিশ্ববিদ্যালয় শিক্ষায় আগ্রহী ব্যক্তিদের একটি সাধারণ কমিটি যখন বৈঠকে মিলিত হয় তখন বিশ্ববিদ্যালয়টিকে চালু করার প্রথম পদক্ষেপ নেওয়া হয়। কমিটির চেয়ারম্যান, নতুন বিশ্ববিদ্যালয়ের জন্য প্রস্তাবিত প্রকল্পের রূপরেখা প্রদান করেছিলেন।
অবশেষে, কলেজ বিশ্ববিদ্যালয় প্রতিষ্ঠার জন্য কিং জর্জ মেডিকেল কলেজ (আজকের কিং জর্জ মেডিকেল বিশ্ববিদ্যালয়), ক্যানিং কলেজ, ইসাবেলা থোবার্ন কলেজ কাঠামোগত সহায়তার পাশাপাশি শিক্ষাগত ও প্রশাসনিক সহায়তা প্রদান করেছিল।
লখনউ বিশ্ববিদ্যালয় ২০২২ সালের "ন্যাশনাল ইনস্টিটিউশনাল র‍্যাঙ্কিং ফ্রেমওয়ার্ক" তালিকায় ১৯৭তম স্থান অর্জন করেছে।
ইস্তাম্বুল মহানগর পৌরসংস্থা পরিষদ

ইস্তাম্বুল মহানগর পৌরসংস্থা পরিষদ () ইস্তাম্বুল মহানগর পৌরসংস্থার সর্বোচ্চ সিদ্ধান্ত গ্রহণকারী সংস্থা।
পৌরসভা পরিষদের জন্য আলাদা নির্বাচন হয় না। ইস্তাম্বুলের জেলা পৌরসভার কাউন্সিলরদের নিয়ে (() পৌরসভা পরিষদ গঠিত। স্থানীয় সরকার নির্বাচনের পর, নির্বাচিত জেলা কাউন্সিলরদের এক-পঞ্চমাংশ এবং তাদের জেলার মেয়র যৌথভাবে তাদের জেলার প্রতিনিধিত্ব করে।
নির্বাচিত মেট্রোপলিটন মেয়র কাউন্সিলের প্রধান হিসেবে দায়িত্ব পালন করেন।
চাঁপাইনবাবগঞ্জ পল্লী বিদ্যুৎ সমিতি

চাঁপাইনবাবগঞ্জ পল্লী বিদ্যুৎ সমিতি হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির একটি। চাঁপাইনবাবগঞ্জ পল্লী বিদ্যুৎ সমিতি রাজশাহী বিভাগের চাঁপাইনবাবগঞ্জ জেলায় ০৩টি জোনাল অফিস, ০২টি সাব-জোনাল অফিস, ০১টি এরিয়া অফিস এবং ১২টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। চাঁপাইনবাবগঞ্জ পল্লী বিদ্যুৎ সমিতি নিবন্ধিত হয় ১৫ এপ্রিল, ১৯৯৫ সালে এবং বানিজ্যিকভাবে বিদ্যুতায়িত হয় ২০ ডিসেম্বর, ১৯৯৫ সালে।
চাঁপাইনবাবগঞ্জ পল্লী বিদ্যুৎ সমিতি এর যাত্রা শুরু হয় ১৯৯৫ সালে। এ সমিতির অধীনে ০৫টি উপজেলা, ৪৯টি ইউনিয়ন ও ১১৩৪টি গ্রাম রয়েছে। এর সদর দপ্তর চাঁপাইনবাবগঞ্জ জেলার নয়াগোলাতে অবস্থিত। 
এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
চাঁপাইনবাবগঞ্জ পল্লী বিদ্যুৎ সমিতির প্রায় তিন লক্ষের মত আবাসিক গ্রাহক রয়েছে।
ঢেঁকি কল

ঢেঁকি কল বা ট্রেডেল পাম্প হল একটি মানব-চালিত সাকশন পাম্প যা একটি কূপের উপরে বসে এবং সেচের জন্য ব্যবহৃত হয় ।  এটি সাত মিটার বা তার কম গভীরতা থেকে পানি উত্তোলনের জন্য ডিজাইন করা হয়েছে। পাম্পিং একটি ট্রেডলে উপরে এবং নিচের দিকে ধাপে ধাপে সক্রিয় হয়, যা লিভার, যা পিস্টন চালায়, সিলিন্ডার সাকশন তৈরি করে যা ভূগর্ভস্থ জলকে পৃষ্ঠের দিকে টেনে নেয়। বাংলাদেশে নরেন্দ্রনাথ দেব ঢেঁকি কল উদ্ভাবনে ব্যাপক ভূমিকা পালন করে।
ট্রেডেল পাম্প কৃষকদের বৃষ্টিনির্ভর সেচের উপর নির্ভরতা থেকে মুক্ত করে এবং কৃষকদের তাদের ছোট জমিতে সর্বাধিক ফেরত দিতে সহায়তা করে। ট্রেডেল পাম্প একটি মোটর চালিত পাম্পের বেশিরভাগ কাজ করতে পারে, তবে খরচ অনেক কম। পাম্প মূল্য $২০ এবং $১০০ এর মধ্যে ইনস্টলেশন পরিসীমা সহ। কারণ এটির কোন জীবাশ্ম জ্বালানীর প্রয়োজন নেই (এটি অপারেটরের শরীরের ওজন এবং পায়ের পেশী দ্বারা চালিত হয়), এটি মোটর চালিত পাম্পের চেয়ে কম (৫০%) খরচ করতে পারে। এটি প্রতি ঘণ্টায় পাঁচ থেকে সাত ঘনমিটার পানি উত্তোলন করতে পারে কূপ ও বোরহোল থেকে সাত মিটার গভীর পর্যন্ত এবং হ্রদ ও নদী থেকে পানি তুলতেও ব্যবহার করা যেতে পারে।. অনেক ট্রেডেল পাম্প স্থানীয়ভাবে তৈরি করা হয়, কিন্তু উচ্চ দক্ষ ওয়েল্ডার এবং উত্পাদন হার্ডওয়্যার ছাড়াই ধারাবাহিকভাবে উত্পাদন করা চ্যালেঞ্জিং হতে পারে।
ট্রেডেল পাম্পগুলি সাধারণত কৃষকদের দ্বারা ছোট জমিতে ব্যবহৃত হয়, সাধারণত প্রায় এক একর আকারের। এগুলি দরিদ্র দেশগুলিতে এবং ছোট গ্রামগুলিতেও ব্যবহৃত হয় যেমন: আফ্রিকার গ্রাম, এশিয়ার ক্ষুদ্র কৃষক এবং অন্য কোথাও যেখানে অর্থ একটি সমস্যা।
বালতি সেচের তুলনায়, ট্রেডেল পাম্প কৃষকরা তাদের জমি থেকে ক্রমবর্ধমান ঋতুর সংখ্যা বৃদ্ধি করে, চাষ করা যায় এমন ফসলের ধরন সম্প্রসারণ করে এবং উত্থিত ফসলের গুণমান উন্নত করে ব্যাপকভাবে আয় বাড়াতে পারে।
আরডিআরএস তখন উত্তর বাংলাদেশে লুথেরান ওয়ার্ল্ড ফেডারেশন/ওয়ার্ল্ড সার্ভিসের একটি প্রোগ্রাম ১৯৭৫ সাল থেকে স্থানীয় উপকরণ ব্যবহার করে দক্ষ, কম খরচে সেচ প্রযুক্তির অনুসন্ধান শুরু করেছিল, অনেক জাত নিয়ে পরীক্ষা-নিরীক্ষা করে এবং নরওয়েজিয়ান মধ্যবর্তী প্রযুক্তিবিদ গুনার বার্নস দ্বারা বিকশিত মডেলটি ১৯৭৯ সালে তৈরি করা হয়েছিল। পরে দাবি করা হয় যে ট্রেডেল পাম্পটি ১৯৮০ সালে বাংলাদেশে নরেন্দ্রনাথ দেব উদ্ভাবন করেছিলেন। ইউএসএইড প্রকৌশলী ড্যান জেনকিন্সের ইনপুট সহ কিছুটা ভুল ছিল যদিও উভয়ই এর আরও বিকাশ এবং প্রতিলিপিতে অবদান রেখেছিল।
ড. ভীমরাও আম্বেদকর বিশ্ববিদ্যালয়

ড. ভীমরাও আম্বেদকর বিশ্ববিদ্যালয়, পূর্বে আগ্রা বিশ্ববিদ্যালয়, ভারতের উত্তরপ্রদেশের আগ্রায় অবস্থিত একটি স্বায়ত্তশাসিত বিশ্ববিদ্যালয়। বিশ্ববিদ্যালয়ের নামকরণ ভারতীয় পণ্ডিত, সমাজ সংস্কারক ও ভারতীয় সংবিধানের স্থপতি ভীমরাও আম্বেদকরের নামে করা হয়েছে।
কাহো শিবুয়া

শিবুয়া ১৯৯১ সালে টোকিওর এক বিশিষ্ট জাপানি ডাক্তার পরিবারে জন্মগ্রহণ করেছিলেন, এবং জাপানি অ্যানিমে এবং মাঙ্গা দেখে বড় হয়েছেন। স্নাতক পাশ করার পর, শিবুয়া আওয়ামা গাকুইন বিশ্ববিদ্যালয়ে ইংরেজি অধ্যয়ন করেন। একজন তরুণ প্রাপ্তবয়স্ক হিসাবে, শিবুয়া দৈনিক সংবাদপত্র টোকিও স্পোর্টসের বেসবল রিপোর্টার হয়েছিলেন।
অনুশকা সঞ্জীবনী

অনুশকা সঞ্জীবনী (জন্ম: ২৪ জানুয়ারি ১৯৯০) হচ্ছেন একজন শ্রীলঙ্কার ক্রিকেট খেলোয়াড় যিনি শ্রীলঙ্কা জাতীয় মহিলা ক্রিকেট দলের হয়ে খেলেন। ২০১৪ সালের ২৩শে জানুয়ারি তিনি প্রথম একদিনের আন্তর্জাতিক ম্যাচ খেলেন ভারতের বিপক্ষে। তার নাম ২০২০ আইসিসি মহিলা টি২০ বিশ্বকাপ-এ খেলার জন্য এসে যায় ২০২০ সালের জানুয়ারিতে। ২০২১ সালের অক্টোবরে তার নাম আসে ২০২১ মহিলা ক্রিকেট বিশ্বকাপ বাছাইপর্বতে খেলার জন্য, এটা জিম্বাবুয়েতে হয়েছিলো। ২০২২ সালের জানুয়ারিতে অনুশকার নাম আসে ২০২২ কমনওয়েলথ গেমস ক্রিকেট বাছাইপর্বতে খেলার জন্য, এটা মালয়েশিয়াতে হয়েছিলো। ২০২২ সালের জুলাইতে তার নাম ২০২২ কমনওয়েলথ গেমসে খেলার জন্য আসে, যেটা বার্মিংহামে অনুষ্ঠিত হয়েছিলো।
মানুষের নামানুসারে অজৈব যৌগের তালিকা

সুপরিচিত অজৈব এবং জৈব যৌগ এবং বিকারক যা বিভিন্ন ব্যক্তির নামে নামকরণ করা হয়েছে তার মধ্যে রয়েছে:
নীরদাকান্ত লাহিড়ী চৌধুরী

নীরদাকান্ত লাহিড়ী চৌধুরী (১৭ জুলাই ১৯০০ - ১৪ সেপ্টেম্বর ১৯৪০) ছিলেন প্রখ্যাত বাঙালি সেতারবাদক।
নীরদাকান্তের জন্ম ১৯০০ খ্রিস্টাব্দের ১৭ জুলাই ব্রিটিশ ভারতের অধুনা বাংলাদেশের ময়মনসিংহের কালীপুরে। পিতা ছিলেন জমিদার প্রমদাকান্ত লাহিড়ী চৌধুরী। তার সঙ্গীত শিক্ষা শুরু হয় অগ্রজ জ্ঞানদাকান্তের কাছে। যিনি "বঙ্গীয় ভাতখণ্ডে" নামে সুপরিচিত ছিলেন। পরে ওস্তাদ এনায়েত খাঁর (১৮৯৪-১৯৩৮) শিষ্যত্ব গ্রহণ করে সেতার বাজনা শেখেন। তিনি ইমদাদখানি শৈলীর বিশিষ্ট ধারক ও বাহক হিসাবে ভারতীয় সঙ্গীত সমাজে খ্যাতি অর্জন করেন। ১৯৩৯ খ্রীষ্টাব্দে এলাহাবাদে অনুষ্ঠিত নিখিল ভারত সঙ্গীত সম্মেলনে তার সেতারবাদন উচ্চ প্রশংসিত হয়। তিনি আকাশবাণী কলকাতা বেতার কেন্দ্রের একজন নিয়মিত সঙ্গীতশিল্পী ছিলেন।
অতি অল্প বয়সে ১৯৪০ খ্রিস্টাব্দের ১৪ সেপ্টেম্বর নীরদাকান্তের প্রয়াণ ঘটে।
আকিহো ইয়োশিজাওয়া

, প্রায়ই শুধু আকি (あっきー) নামে পরিচিত, একজন জাপানি প্রাক্তন পর্নোগ্রাফিক ভিডিও (এভি) অভিনেত্রী, যিনি পিংক চলচ্চিত্র এবং মূলধারার চলচ্চিত্রেও হাজির হয়েছেন, পাশাপাশি টেলিভিশনেও তার উপস্থিতি রয়েছে।
তিনি ২০০৩ সালে অ্যালিস জাপান এবং ম্যাক্স-এ কোম্পানির সাথে তার এভি ক্যারিয়ার শুরু করেন এবং ২০০৭ সালে তিনি স্টুডিও ম্যাক্সিং এবং এস১ নং১ স্টাইল-এ ইউমা আসামি, মিহিরো, সোলা আওই বা মেগু ফুজিউরা এর মতো অন্যান্য বিখ্যাত এভি অভিনেত্রীদের সাথে হাজির হন। তিনি ২০০৮ এবং ২০১৩ এর মধ্যে আইডল গ্রুপ এবিসু মাস্ক্যাটসের সদস্য ছিলেন। ইয়োশিজাওয়া ২০১৮ সালের শেষের দিকে এভি থেকে তার অবসরের ঘোষণা দিয়েছিলেন এবং তার সর্বশেষ প্রাপ্তবয়স্ক চলচ্চিত্র মার্চ ২০১৯ সালে মুক্তি পায়।
বেরিয়াম আয়োডাইড

বেরিয়াম আয়োডাইড একটি অজৈব যৌগ যার রাসায়নিক সংকেত BaI। এটি বেরিয়াম এবং আয়োডিনের একটি যৌগ। এই যৌগটি অনার্দ্র এবং আর্দ্র (BaI(HO)) এই দুই অবস্থায় পাওয়া। উভয় অবস্থাই সাদা কঠিন পদার্থ।
ইথারের উপস্থিতিতে বেরিয়াম ধাতুর সঙ্গে 1,2-ডাইআয়োডোইথেনের বিক্রিয়া করে অনার্দ্র বেরিয়াম আয়োডাইড প্রস্তুত করা যেতে পারে।
অনার্দ্র বেরিয়াম আয়োডাইডের গঠন লেড(II) ক্লোরাইডের মতো যার প্রতিটি বেরিয়াম কেন্দ্র নয়টি আয়োডাইড লিগ্যান্ডের সাথে আবদ্ধ থাকে।
অনার্দ্র বেরিয়াম আয়োডাইড সাদা রঙের কঠিন পদার্থ। অনার্দ্র অবস্থায় জলের থেকে পাঁচ গুণ ভারী। অনার্দ্র অবস্থায় এর ঘনত্ব ৫.১৫ গ্রাম/সিসি। তবে আর্দ্র অবস্থায় এর ঘনত্ব কিছুটা কম। এই অবস্থায় এর ঘনত্ব ৪.৯১৬ গ্রাম/সিসি।
বেরিয়াম আয়োডাইড অ্যালকাইল পটাশিয়াম যৌগের সাথে বিক্রিয়া করে অর্গানোবেরিয়াম যৌগ তৈরি করে।
বেরিয়াম আয়োডাইডকে লিথিয়াম বাইফিনাইল দিয়ে বিজারিত করে অত্যন্ত সক্রিয় বেরিয়াম ধাতু তৈরি করা যায়।
বেরিয়ামের অন্যান্য দ্রবণীয় লবণের মতো বেরিয়াম আয়োডাইডও বিষাক্ত।
তুই রাজাকার

তুই রাজাকার একটি স্লোগান। এটি বাংলাদেশের স্বাধীনতা যুদ্ধে পাকিস্তান সেনাবাহিনীকে সহায়তা ও সমর্থনকারী বাংলাদেশী বিশ্বাসঘাতকদের বোঝাতে শ্লেষাত্মক প্রতিক্রিয়া ও অভিব্যক্তি হিসেবে ব্যবহার করা হয়। সর্বপ্রথম ১৯৮৮ সালে হুমায়ূন আহমেদ রচিত বাংলাদেশ টেলিভিশনের নাটক "বহুব্রীহিতে" প্রথম প্রচার করা হয়, যা ছিল ১৯৭৫ সালের পর বাংলাদেশের গণমাধ্যমে প্রথম বার রাজাকার শব্দের ব্যবহার। নাটকে প্রচারের পর এটি নিয়ে মুদ্রণ মাধ্যমে সংবাদ নিবন্ধ, কার্টুন আসে। এটি বাংলাদেশের বিভিন্ন মানবতা বিরোধি অপরাধের বিরুদ্ধে গণ আন্দোলনে বহুল ব্যবহৃত স্লোগান।
রাজাকার শব্দটি বাংলাদেশে নিন্দনীয় অর্থে ব্যবহৃত হয়ে থাকে যার অর্থ "বিশ্বাসঘাতক"। এই স্লোগানটি সর্বপ্রথম ব্যবহার করা হয় হুমায়ূন আহমেদ লিখিত ১৯৮৮ সালের "বহুব্রীহি" টেলিভিশন ধারাবাহিকে। ধারাবাহিকটির একটি দৃশ্যে প্রথমবারের মতো একটি পাখি স্লোগানটি উচ্চারণ করে। ধারাবাহিকটির ২৪ তম পর্বে, সোবহানের বাড়িতে আশ্রয় নেওয়া ইমদাদ মুক্তিযুদ্ধে শহীদ হওয়া ব্যক্তিদের নিয়ে ঠাট্টা করায় সোবহানের শ্যালক টেপ রেকর্ডারের সাহায্যে তিনটি টিয়াকে "তুই রাজাকার" শব্দটি শেখানোর চেষ্টা করেন। তিনটি পাখির মধ্যে দুটি মারা যায়, কিন্তু শেষ টিয়াটি কথাটি বলতে শেখে। হুসেইন মুহম্মদ এরশাদের শাসনামলে ধারাবাহিক নাটকটি প্রচারিত হয় যখন রাজাকারদের বিরুদ্ধে কেউ কথা বলতে পারতো না। বাংলাদেশের প্রকৃত স্বাধীনতার ইতিহাস সংক্রান্ত বিষয় সরকারী গণমাধ্যমে প্রচার হতো না। সেন্সরশিপ এড়াতে টিয়া পাখিকে দিয়ে 'রাজাকার' উচ্চারণ করানো হয়েছিল।
নাটক প্রচারের আগ পর্যন্ত ১৯৭৫ সালের পর বাংলাদেশের টেলিভিশন ও রেডিওতে 'রাজাকার' শব্দটি কোন অনুষ্ঠানে ব্যবহার হয়নি। নাটকে 'তুই রাজাকার' স্লোগানের মাধ্যমে দীর্ঘ বিরতির পর 'রাজাকার' শব্দের প্রচার ঘটে। স্লোগানটি জনপ্রিয় হওয়ার পর রাজাকারদের প্রতি মানুষের ঘৃণা বেড়ে যায়। ১৯৯১ সালের ডিসেম্বরে "আজকের কাগজ" পত্রিকায় "তুই রাজাকার" শিরোনামে একটি নিবন্ধ প্রকাশিত হয়। নিবন্ধে সংক্ষেপে একাত্তরে রাজাকারদের দ্বারা সংঘটিত যুদ্ধাপরাধের বর্ণনা দেওয়া হয়। নিবন্ধটিতে শিশির ভট্টাচার্যের আঁকা একটি কার্টুনও ছিলো। মানবতাবিরোধী অপরাধের শাস্তি হিসেবে ১৯৭১ সালের যুদ্ধে রাজাকার হিসেবে কাজ করা আব্দুল কাদের মোল্লার যাবজ্জীবন কারাদণ্ডের প্রতিবাদে ২০১৩-এর শাহবাগ আন্দোলনে আবারও এই স্লোগানটি ব্যবহার করা হয়।
"দ্য ডেইলি স্টারের" পার্থ প্রতিম ভট্টাচার্য এই স্লোগান সম্পর্কে বলেন, "...এই টিয়া পাখিকে সেন্সরশিপের বেড়াজালে আবদ্ধ জাতির রুদ্ধ কণ্ঠের প্রতীক হিসেবে দেখানো হয়েছিল এবং প্রশিক্ষিত পাখিটি সুযোগ বুঝে 'তুই রাজাকার' বলে উঠতো। এর মাধ্যমে বলা যায় না এমন একটি কথাও তখন সুকৌশলে সবার সামনে চলে এসেছিল।" সেলিনা হোসেনের মতে টেলিভিশন ধারাবাহিকটির মাধ্যমে হুমায়ূন আহমেদ দেশের মানুষদের যুদ্ধাপরাধীদের বিরুদ্ধে ঐক্যবদ্ধ হতে সাহায্য করেছেন।
মেহেরপুর পল্লী বিদ্যুৎ সমিতি

মেহেরপুর পল্লী বিদ্যুৎ সমিতি হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির একটি। মেহেরপুর পল্লী বিদ্যুৎ সমিতি খুলনা বিভাগের মেহেরপুর জেলায় ০৪টি জোনাল অফিস, ০৫টি সাব-জোনাল অফিস, ০২টি এরিয়া অফিস এবং ০৯টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। মেহেরপুর পল্লী বিদ্যুৎ সমিতি নিবন্ধিত হয় ২৯ ডিসেম্বর, ১৯৮৫ সালে এবং বানিজ্যিকভাবে বিদ্যুতায়িত হয় ১৬ ফেব্রুয়ারি, ১৯৮৭ সালে।
মেহেরপুর পল্লী বিদ্যুৎ সমিতি এর যাত্রা শুরু হয় ১৯৮৫ সালে। এ সমিতির অধীনে চুয়াডাঙ্গা জেলা, কুষ্টিয়া জেলার আংশিক, ০৮টি উপজেলা, ৫৮টি ইউনিয়ন ও ৮০৬টি গ্রাম রয়েছে। এর সদর দপ্তর মেহেরপুর জেলার সদর উপজেলাতে অবস্থিত। 
এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
মেহেরপুর পল্লী বিদ্যুৎ সমিতির চার লক্ষেরও বেশি আবাসিক গ্রাহক রয়েছে।
জেয়ান পাত্রিক

জেয়ান পাত্রিক লিমা দোস রেইস (; জন্ম: ১৪ মে ১৯৯৭; জেয়ান পাত্রিক নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সেরেসো ওসাকার হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় এবং দ্বিতীয় আক্রমণভাগের খেলোয়াড় হিসেবে খেলেন।
জেয়ান পাত্রিক লিমা দোস রেইস ১৯৯৭ সালের ১৪ই মে তারিখে ব্রাজিলের ইতাপারিকা দ্বীপে জন্মগ্রহণ করেছেন এবং সেখানেই তার শৈশব অতিবাহিত করেছেন।
ফুটওয়্যার ডিজাইন অ্যান্ড ডেভেলপমেন্ট ইনস্টিটিউট

ফুটওয়্যার ডিজাইন অ্যান্ড ডেভেলপমেন্ট ইনস্টিটিউট উত্তরপ্রদেশের নয়ডায় অবস্থিত একটি শিক্ষা প্রতিষ্ঠান।
এফডিডিআই ১৯৮৬ সালে ভারত সরকারের বাণিজ্য ও শিল্প মন্ত্রকের অধীনে শিল্পে মানব সম্পদ ও প্রযুক্তিগত পরিষেবা প্রদানের লক্ষ্যে প্রতিষ্ঠিত হয়েছিল। সংসদের একটি আইন দ্বারা ২০১৭ সালে এফডিডিআই একটি জাতীয় গুরুত্বের প্রতিষ্ঠানে উন্নীত হয়েছিল।
প্রতিষ্ঠানটির বিদ্যায়তন নয়ডা, ফুরসাতগঞ্জ (রায়বেরেলি), চণ্ডীগড়, অঙ্কলেশ্বর, গুনা, চেন্নাই, পাটনা, হায়দ্রাবাদ, কলকাতা, রোহতক, ছিন্দওয়াড়া ও যোধপুরে রয়েছে।
১৯৬৭ সালের বাংলা চলচ্চিত্রের তালিকা

১৯৬৫ সালে কলকাতার বাংলা ভাষা চলচ্চিত্র ইন্ডাস্ট্রি প্রযোজিত চলচ্চিত্রসমূহের একটি তালিকা।
কোলনোস্কপি

কোলনোস্কপি () অথবা কোলোসকপি () মলদ্বারের মধ্য দিয়ে যাওয়া একটি নমনীয় টিউবের উপর একটি সিসিডি ক্যামেরা বা একটি ফাইবার অপটিক ক্যামেরা সহ বৃহদান্ত্র এবং ক্ষুদ্রান্ত্রের দূরবর্তী অংশের এন্ডোস্কোপিক পরীক্ষা হয়। এটি একটি চাক্ষুষ রোগ নির্ণয় প্রদান করতে পারে ("যেমন," আলসারেশন, পলিপস) এবং বায়োপসি বা সন্দেহজনক ক্ষত, মলাশয়ের ক্যান্সার অপসারণের সুযোগ দেয়। কোলোনোস্কোপি মূলত, গ্যাস্ট্রোইন্টেস্টাইনাল সিম্পটম বা উপসর্গ যেমন মলদ্বার ও অন্ত্রের রক্ত ক্ষরণ, তলপেটে ব্যাথা, মলত্যাগ অভ্যাসে কোন পরিবর্তন প্রভৃতি সম্পর্কে জানতে করা হয়ে থাকে। কোলোরেক্টাল পলিপ্স বা ক্যান্সার হয়েছে কিনা জানতেও, কোলোনোস্কোপি করা হয়ে থাকে । যখন রোগীর বয়স ৫০ বছরের উর্দ্ধে হয় ও তার পরিবারের কারও যেমন মা, বাবা, বোন বা ছেলে মেয়ের যদি কোলোরেক্টাল পলিপ্স বা ক্যান্সার আগে হয়ে থাকে তাহলে স্ক্রীনিং কোলোনোস্কোপির পরামর্শ দেওয়া হয়।
কোলনোস্কোপি এক মিলিমিটারের চেয়ে ছোট পলিপ অপসারণ করতে পারে। একবার পলিপগুলি অপসারণ করা হলে, সেগুলি অণুবীক্ষণ যন্ত্রের সাহায্যে অধ্যয়ন করা যেতে পারে তা নির্ধারণ করার জন্য যে সেগুলি প্রাক-ক্যান্সারস কিনা। পলিপ ক্যান্সারে পরিণত হতে ১৫ বছর পর্যন্ত সময় লাগতে পারে।
কোলনোস্কোপি সিগমায়েডোস্কোপি-এর অনুরূপ - কোলনের প্রতিটি অংশ পরীক্ষা করতে পারে তার সাথে সম্পর্কিত পার্থক্য। একটি কোলনোস্কোপি পুরো কোলন (দৈর্ঘ্যে ১,২০০-১,৫০০ মিমি) পরীক্ষা করার অনুমতি দেয়। একটি সিগমায়েডোস্কোপি কোলনের দূরবর্তী অংশ (প্রায় ৬০০ মিমি) পরীক্ষা করার অনুমতি দেয়, যা যথেষ্ট হতে পারে কারণ কোলনোস্কোপির ক্যান্সার বেঁচে থাকার সুবিধাগুলি কোলনের দূরবর্তী অংশে ক্ষত সনাক্তকরণের মধ্যে সীমাবদ্ধ।
একটি সিগমায়েডোস্কোপি প্রায়শই একটি সম্পূর্ণ কোলনোস্কোপির জন্য একটি স্ক্রীনিং পদ্ধতি হিসাবে ব্যবহৃত হয়, যা প্রায়ই একটি মল গোপন রক্ত ​​​​পরীক্ষা (FOBT) এর সাথে একত্রে করা হয়। এই স্ক্রীন করা রোগীদের প্রায় ৫% কোলনোস্কোপিতে রেফার করা হয়।
ভার্চুয়াল কোলনোস্কোপি, যা কম্পিউটেড টমোগ্রাফি (সিটি) স্ক্যান বা নিউক্লিয়ার ম্যাগনেটিক রেজোন্যান্স (এমআর) স্ক্যান থেকে পুনর্গঠিত টুডি এবং থ্রিডি চিত্র ব্যবহার করে, সম্পূর্ণ অ-আক্রমণাত্মক চিকিৎসা পরীক্ষা হিসাবেও সম্ভব। ভার্চুয়াল কোলনোস্কোপি পলিপ এবং টিউমার অপসারণ বা বায়োপসি বা পাঁচ মিলিমিটারের চেয়ে ছোট ক্ষতগুলির দৃশ্যায়নের মতো থেরাপিউটিক কৌশলগুলির অনুমতি দেয় না; যদি CT কোলোনোগ্রাফি ব্যবহার করে একটি বৃদ্ধি বা পলিপ সনাক্ত করা হয়, তবে এটি একটি স্ট্যান্ডার্ড কোলোনোস্কোপির সময় অপসারণের প্রয়োজন হবে। সার্জনরা ইলিও-অ্যানাল পাউচের কোলনোস্কোপি বোঝাতে পাউকোস্কোপি শব্দটি ব্যবহার করেছেন।
কোলোনোস্কোপি ভাল ভাবে হওয়ার জন্য মলাশয় পরিষ্কার থাকা দরকার যাতে চিকিৎসক কোলন বা মলাশয় পরিষ্কার ভাবে দেখতে পান । প্রসিডিওরের আগে চিকিৎসকের পরামর্শ সম্পূর্ন মানা খুবই গুরুত্বপূর্ন । মলাশয় বা কোলন পরিষ্কার না থাকলে কোলনোস্কোপি সফল হয় না ও আবার করানোর প্রয়োজন হয় ।
কোলোনোস্কোপি প্রসিডিওরের সময় চিকিৎসক কোলনোস্কোপ ( ½ ইঞ্চি চওড়া, ফ্লেক্সিবেল বা নমনীয় লম্বাটে একটি যন্ত্র ) এর সাহায্যে কোলন এর ভিতরেে অংশের পরীক্ষা-নিরীক্ষা করে থাকেন । কোলোনোস্কোপটি মলদ্বার থেকে বৃহদন্ত্রের মধ্যে দিয়ে প্রবেশ করানো হয় । প্রয়োজন হলে কোলনোস্কোপির সময় অল্প পরিমাণ টিস্যু নেওয়া হয়ে থাকে, পলিপ্স হয়েছে কিনা তা পরীক্ষার করে সম্পূর্ন বাদ দেওয়ার জন্য । বহুক্ষেত্রে, কোলোনোস্কোপির সাহায্যে কোলোরেক্টাল (কোলন ও রেক্টাল সম্পর্কিত) সমস্যা বা রোগ নির্নয় ও চিকিৎসা করা সম্ভব হয় কোনরকম সার্জারী ছাড়াই । কোলনোস্কোপি প্রসিডিওরের জন্য সাধারণত ৩০ মিনিট থেকে ১ ঘণ্টা সময় লাগে ।
মেলুঃহা

মেলুঃহা বা মেলুখ্খা (সুমেরীয়: 𒈨𒈛𒄩𒆠 ) হল মধ্য ব্রোঞ্জ যুগে সুমেরের এক বিশিষ্ট ব্যবসায়িক অংশীদার সভ্যতার সুমেরীয় নাম। এটির সনাক্তকরণ একটি উন্মুক্ত প্রশ্ন থেকে যায়, তবে বেশিরভাগ পণ্ডিত এটিকে সিন্ধু উপত্যকা সভ্যতার সাথে যুক্ত করেন। 
আস্কো পারপোলা প্রোটো-দ্রাবিড়দের সিন্ধু উপত্যকা সভ্যতা (IVC) এবং সুমেরীয় নথিতে উল্লিখিত মেলুঃহা জনগণের সাথে শনাক্ত করে। তার মতে, "মেলুঃহা" শব্দটি এসেছে দ্রাবিড় শব্দ "মেল্-অকম্" ("পার্বত্য দেশ") থেকে। এটা সম্ভব যে সিন্ধু সভ্যতার জনগণ মেসোপটেমিয়াতে তিলের তেল রপ্তানি করছিল, যেখানে এটি সুমেরীয় ভাষায় "ইলু" এবং আক্কাদীয়ে "এঌঌউ" নামে পরিচিত ছিল। একটি তত্ত্ব হল যে এই শব্দগুলি তিলের দক্ষিণ দ্রাবিড় নাম ( eḷḷ বা eḷḷu ) থেকে এসেছে। যাইহোক, মাইকেল উইটজেল, যিনি মুন্ডা ভাষীদের পূর্বপুরুষদের সাথে সিন্ধু সভ্যতা-কে যুক্ত করেন, বন্য তিলের জন্য প্যারা-মুন্ডা শব্দ থেকে একটি বিকল্প ব্যুৎপত্তির পরামর্শ দেন: "জার-টিলা" । মুন্ডা একটি অস্ট্রোএশিয়াটিক ভাষা, এবং দ্রাবিড় ভাষাতে একটি উপস্তর ( ঋণ শব্দ সহ) গঠন করে। 
আসকো পারপোলা মেলুঃহাকে ম্লেচ্ছের সাথে সম্পর্কিত করেছেন যারা বৈদিক সংস্কৃতে অ- বৈদিক "বর্বর" বলে বিবেচিত হত।
কাথিয়াওয়ার এজেন্সি

কাথিয়াওয়ার এজেন্সি ছিল ব্রিটিশ ভারতের পশ্চিম অংশের বর্তমান গুজরাট রাজ্যের কাঠিয়াওয়ার উপদ্বীপে অবস্থিত ও তৎকালীন বোম্বে প্রেসিডেন্সির অন্তর্গত ১৯৩টি ছোট বড় দেশীয় রাজ্যের একটি রাজনৈতিক একক।
এই এজেন্সির সদর দপ্তর ছিল রাজকোটে। ব্রিটিশ প্রশাসন কর্তৃক নিয়োগপ্রাপ্ত রাজনৈতিক এজেন্ট এই শহর থেকেই তার কার্যক্রম পরিচালনা করতেন। তিনি সরাসরি বোম্বেতে অবস্থিত বোম্বে প্রেসিডেন্সির রাজনৈতিক বিভাগের অফিসে রিপোর্ট করেন। 
এই এলাকার অন্তর্ভূক্ত রাজকীয় রাজ্যগুলো ব্রিটিশদের আশ্রিত রাজ্যে পরিণত হওয়ার পর ১৮২২ সালে এজেন্সিটি গঠিত হয়েছিল।
১৮৯৯-১৯০০ সালের দুর্ভিক্ষে এই অঞ্চলটি মারাত্মকভাবে ক্ষতিগ্রস্ত হয়েছিল। ১৮৯১ এবং ১৯০১ সালের মধ্যে মূলত দুর্ভিক্ষের কারণে এই এজেন্সির অন্তর্গত রাজ্যগুলোর জনসংখ্যা ১৫ শতাংশ হ্রাস পেয়েছে। 
১৯২৪ সালের ১০ অক্টোবরে পশ্চিম ভারত রাজ্য এজেন্সিতে একীভূত হওয়ার মাধ্যমে এজেন্সিটি বিলুপ্ত হয়। তখন এর তিনটি উপবিভাগ ছিল:
এই এজেন্সির অধীনে বিভিন্ন আকার এবং গুরুত্বের মোট ১৯৩টি রাজ্য ছিল। এগুলোর মধ্যে চৌদ্দটি রাজ্যের স্বাধীন প্রশাসনিক এখতিয়ার ছিল। বাকিগুলো ব্রিটিশ প্রশাসনের অধীনে ছিল। প্রথম শ্রেণীর আটটি রাজ্য ছিল ভাবনগর রাজ্য, ধ্রাংধরা রাজ্য, গোন্ডাল রাজ্য, জাফরাবাদ রাজ্য, জুনাগড় রাজ্য, মরভি রাজ্য, নওয়ানগর রাজ্য এবং পোরবন্দর রাজ্য। এজেন্সিটি এলাকা জুড়ে বিস্তৃত ছিল এবং ১৯০১ সালে এর জনসংখ্যা ছিল ২,৩২৯,১৯৬। রাজনৈতিক এজেন্টের সদর দপ্তর উপদ্বীপের কেন্দ্রস্থলে অবস্থিত রাজকোটে ছিল। তিনি গভর্নর-জেনারেলের পক্ষে রাজকীয় রাজ্যগুলোর বিভিন্ন বিষয় তদারকি করতেন। এই শহরেই রাজকোটের রাজকুমার কলেজের অবস্থান। এখানে অন্তর্গত বিভিন্ন দেশিয় রাজ্যের রাজপুত্ররা শিক্ষাগ্রহণ করত। গন্ডালে "গিরাসিয়া" বা নিম্ন পদের প্রধানদের জন্য অনুরূপ একটি স্কুল ছিল।
১৯১১ সালে বিভিন্ন রাজ্যের আনুমানিক মোট রাজস্ব ছিল ১,২৭৮,০০০ টাকা। ব্রিটিশদেরকে বরোদার গায়কওয়াড় এবং জুনাগড়ের নবাববের প্রদেয় কর ছিল ৭০,০০০ টাকা। এই এজেন্সিতে নেতৃস্থানীয় রাজ্যগুলোর ব্যয়ে মিটার-গেজ রেলপথের একটি চমৎকার ব্যবস্থা তৈরি করা হয়েছিল। এখানকার সামুদ্রিক বাণিজ্যও খুব সক্রিয় ছিল। প্রধান বন্দরগুলো হল পোরবন্দর, মঙ্গরোল এবং ভেরাভাল । ১৯০৩-১৯০৪ সালে মোট সমুদ্রজাত রপ্তানির মূল্য ছিল ১,৩০০,০০০ টাকা এবং আমদানি ছিল ১,১২০,০০০ টাকা।
আইয়ন (দেবতা)

আইয়ন (ইংরেজি বানানে: Aion; ) হলেন এক হেলেনীয় দেবতা। তিনি সময়, ওব (মহাবিশ্বকে বেষ্টনকারী চক্র) ও রাশিচক্রের সঙ্গে যুক্ত।
আইয়ন যে "সময়"-এর প্রতীক, তা অন্তহীন, অনাবদ্ধ, আচারগত ও চক্রাকার: ভষিষ্যৎ হল অতীতের প্রত্যাবর্তনকারী রূপ, যাকে পরে বলা হয়েছে "ইভাম" (বৈদিক সংস্কৃত "ঋতু" দেখুন)। এই ধরনের সময় প্রায়োগিক, রৈখিক, প্রগতিশীল ও ঐতিহাসিক সময়ের (ক্রোনস যার প্রতীক, এবং যে সময় অতীত, বর্তমান ও ভবিষ্যৎকে পৃথক করে) সম্পূর্ণ বিপরীত।
আইয়ন হলেন আবর্তনশীল যুগসমূহ, বার্ষিক চক্র ও রাশিচক্রের প্রতীক। ধ্রুপদি যুগের পরবর্তী অংশে তিনি পরকাল-কেন্দ্রিক রহস্যবাদী ধর্মগুলির (যেমন সাইবিলি, ডায়োনিসীয় রহস্যবাদ, অর্ফিক ধর্ম ও মিথ্রাইক রহস্যবাদ) সঙ্গে যুক্ত হয়ে পড়েন। লাতিনে এই দেবতাটির ধারণা সম্ভবত এসেছে ইটার্নিটাস, অ্যানা পেরেনা বা "সেক্যুলাম"-এর আকারে। তাঁর সঙ্গে সচরাচর এক পৃথিবী বা মাতৃকা দেবীকে (যেমন টেরা বা সিবিলি) দেখা যায় (প্যারাবিয়াগো ফলজে যেমন দেখা যায়)।
গড়ফতু

গড়ফতু বাংলাদেশের উত্তরাঞ্চলের দিনাজপুর শহরের প্রায় ৪৫ কিলোমিটার উত্তরে অবস্থিত একটি গ্রাম। এই গ্রামটির শেষ উত্তর মাথায় পঞ্চগড় জেলার শুরু। গ্রামটির পূর্বপাশে আত্রাই নদী এবং নদীর অপর পাশে নীলফামারী জেলার অবস্থান। পশ্চিমে প্রায় ২০ কিলোমিটার দূরে ঠাকুরগাঁও জেলার অবস্থান।
গড়ফতু গ্রামের পূর্ব দিক দিয়ে বয়ে গেছে আত্রাই নদী। 
গ্রামটি দিনাজপুর জেলার বীরগঞ্জ উপজেলার ৩ নং শতগ্রাম ইউনিয়নে অবস্থিত।
গ্রামটির প্রধানত কৃষিপ্রধান।
গ্রামে গড়ফতু সরকারি প্রাথমিক বিদ্যালয় নামে একটি সরকারি প্রাথমিক বিদ্যালয় রয়েছে।
গড়ফতু গ্রামের অধিকাংশ জনগণ ইসলাম ধর্মাবলম্বী। মুসলমানদের উপাসনার জন্য গ্রামে গড়ফতু বাইতুল নূর জামে মসজিদ নামে একটি মসজিদ রয়েছে।
সামুদ্রিক মাৎস্যবিজ্ঞান

সামুদ্রিক মাৎস্যবিজ্ঞান হল জীববিজ্ঞানের একটি ফলিত বিষয় এবং মাৎস্যবিজ্ঞানের একটি বিশেষ শাখা যেখানে মাৎস্যবিজ্ঞানের সমুদ্রের অংশটিকে প্রাধান্য দেয়া হয়। এখানে হ্রদবিজ্ঞান, সমুদ্রবিজ্ঞান, স্বাদুপানির জীববিজ্ঞান, সামুদ্রিক জীববিজ্ঞান, জিন প্রকৌশল, মাছের রোগতত্ত্ব, সংরক্ষণ, পরিবেশ, জনসংখ্যা গতিবিদ্যা, অর্থনীতি ও ব্যবস্থাপনা বিষয়ে আলোচনা করা হয়। প্রাণিবিজ্ঞানে জলজ এবং অর্ধ-জলজ সকল জীবকে মাৎস্য বলে। এর মধ্যে মাছ ছাড়াও অন্যান্য ক্রাস্টেশিয়ান পতঙ্গ (চিংড়ি), মলাস্কান গুরুত্বপূর্ণ।
পূর্বে বাংলাদেশে শুধুমাত্র বাংলাদেশ মেরিটাইম বিশ্ববিদ্যালয়ে সামুদ্রিক মাৎস্যবিজ্ঞান বিষয়ে স্নাতক পর্যায়ে পড়া যেত। কিন্তু, এখন স্নাতক পর্যায়ে এটিকে রদ করেহশুধুমাত্র স্নাতকোত্তর পর্যায়ে রাখা য়েছে। তবে, বেশ কিছু বিশ্ববিদ্যালয়ে সামুদ্রিক মাৎস্যবিজ্ঞান বিষয়ক বিভাগ ও স্নাতকোত্তর প্রোগ্রাম আছে। সেগুলো হল:
বাংলাদেশে শুধু একটি অ্যাকাডেমিতে সামুদ্রিক মাৎস্যবিজ্ঞান বিষয়ে স্নাতক পর্যায়ে পড়া যায়। সেটি হল:
মোল্যা নজরুল ইসলাম

মোল্যা নজরুল ইসলাম (জন্ম ৩০ জুন ১৯৭৩) হলেন আর্মড পুলিশ ব্যাটালিয়নের ডিআইজি। ইতিপূর্বে তিনি গাজীপুর মেট্রোপলিটন পুলিশের কমিশনার ছিলেন। এ পদে যোগদানের পূর্বে তিনি ২০১৯ সালে নৌ পুলিশের বিশেষায়িত ইউনিটে দায়িত্ব পালন করেন।
নজরুল খুলনা বিভাগের নড়াইল জেলার মুসলিম পরিবারে জন্ম গ্রহণ করেন। ঢাকা বিশ্ববিদ্যালয়ের মার্কেটিং বিভাগ থেকে স্নাতক ও স্নাতকোত্তর ডিগ্রী সম্পন্ন করেন। ২০০১ সালে ২০তম বিসিএস পরীক্ষায় উত্তীর্ণ হয়ে বাংলাদেশ পুলিশে যোগদান করেন।
নজরুল ২০০৭ সালে গাইবান্ধা জেলায় অতিরিক্ত পুলিশ সুপার হিসেবে যোগ দেন। এরপর ২০১২ সালে তাকে ঢাকা মহানগর গোয়েন্দা পুলিশের উপ-পুলিশ কমিশনারের (ডিসি ডিবি) দায়িত্ব দেওয়া হয়। ২০১৫ সালে তাকে জয়পুরহাট জেলার পুলিশ সুপারের দায়িত্ব দিয়ে প্রেরণ করা হয়। ২০১৬ সালে জয়পুরহাট মিশন শেষে মোল্যা নজরুলকে বিশেষ পুলিশ সুপার পদে অপরাধ তদন্ত বিভাগে নিয়ে আসা হয়। ২০১৯ সালে অতিরিক্ত উপ-মহাপরিদর্শক (অতিরিক্ত ডিআইজি) পদে পদোন্নতি পাওয়ার পর তাকে দায়িত্ব দেওয়া হয় আরেক বিশেষায়িত ইউনিট নৌ পুলিশে। ২০২২ সালের ১৩ জুলাই তিনি গাজীপুর মেট্রোপলিটন পুলিশের কমিশনার হিসেবে যোগদান করেন।
মোল্লা নজরুল ঢাকা মহানগর (উত্তর) গোয়েন্দা পুলিশের (ডিবি) ডিসি থাকা অবস্থায় এক ব্যবসায়ীকে গ্রেফতার করেন। তার বিরুদ্ধে ওই ব্যবসায়ীকে নির্যাতন করে ২০১৩ সালের এপ্রিল মাসে এক কোটি টাকা ঘুষ নেওয়ার অভিযোগ ওঠে। এ ঘটনার পর নড়াইল এলাকার সরকারদলীয় সাংসদ কবিরুল হক নিজস্ব প্যাডে মোল্লা নজরুলের নেতৃত্বে ঘুষ নেওয়ার লিখিত অভিযোগ করে স্বরাষ্ট্র মন্ত্রণালয়ের কাছে। তিনি পুলিশের মহাপরিদর্শক, ঢাকা মহানগর পুলিশ কমিশনারসহ বিভিন্ন গোয়েন্দা সংস্থার কাছে অভিযোগপত্রের অনুলিপি দেন। অভিযোগকারী ব্যবসায়ী আবিদুল ইসলাম সাংসদ কবিরুল হকের আত্নীয়। ঘুষ কেলেঙ্কারির বিষয়টি বিভিন্ন গণমাধ্যমে প্রকাশিত হলে পুলিশ বিভাগসহ সারাদেশে ব্যাপক আলোচনার সৃষ্টি হয়। এ ঘটনায় ডিসি নজরুলকে ওই পদ থেকে সরিয়ে বিশেষ ভারপ্রাপ্ত কর্মকর্তা (ওএসডি) করা হয়।
২০১৩ সালের ১২ নভেম্বর, মোল্লা নজরুল ইসলামকে বাদ দিয়ে মামলার অনুমোদন দেয় দুদক ও জানায়, “ঘুষ গ্রহণের অভিযোগের সঙ্গে মোল্লা নজরুলের কোন সম্পৃক্ততা না থাকায় তাকে আসামি করা হয়নি”।
ইজোরিয়া

ইজোরিয়া হল একটি নেপালি ভাষা উপন্যাস, যা লিখেছেন সুবিন ভট্টরাই এবং বিপণন করেছেন পেইন্ট প্রিন্ট পাবলিকেশন।
এই উপন্যাসে রয়েছে বহুমাত্রিক কাহিনি। লেখক ভট্টরাই গল্পে পরিবারের সদস্যদের মধ্যে প্রেম, ঘৃণা এবং দ্বন্দ্বকে তুলে ধরেছেন। ভট্টরাই (যিনি তার আগের সমস্ত বইগুলোতে কাঠমান্ডুকে কেন্দ্র করে গল্প লিখেছেন) এবার গল্পটি ধারণ করার জন্য তাকে মধেশ প্রদেশের শরণাপন্ন হয়েছিলেন। ইজোরিয়া একটি মৈথিলি শব্দ যার অর্থ "চাঁদের আলো"।
কোসে ওকাজাওয়া

কোসে ওকাজাওয়া (, ; জন্ম: ২২ অক্টোবর ২০০৩) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সেরেসো ওসাকার হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলেন।
কোসে ওকাজাওয়া ২০০৩ সালের ২২শে অক্টোবর তারিখে জাপানের ওসাকা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
রানি লক্ষ্মীবাঈ কেন্দ্রীয় কৃষি বিশ্ববিদ্যালয়

রানি লক্ষ্মীবাঈ কেন্দ্রীয় কৃষি বিশ্ববিদ্যালয় হল উত্তরপ্রদেশের ঝাঁসি জেলায় অবস্থিত কেন্দ্রীয় কৃষি বিশ্ববিদ্যালয়। বিশ্ববিদ্যালয়টি ভারত সরকার কর্তৃক "রানি লক্ষ্মীবাঈ কেন্দ্রীয় কৃষি বিশ্ববিদ্যালয় আইন - ২০১৪"-এর মাধ্যমে প্রতিষ্ঠিত হয়েছিল, যা ২০১৪ সালে সংসদে পাস হয়েছিল। বিশ্ববিদ্যালয়ের প্রথম শিক্ষাবর্ষ ২০১৪ সালের জুলাই মাস থেকে শুরু হয়েছিল। বিশ্ববিদ্যালয় প্রতি বছর দুটি সেমিস্টার সহ একটি সেমিস্টার পদ্ধতি অনুসরণ করে।
বুন্দেলখন্ড অঞ্চলে একটি কেন্দ্রীয় কৃষি বিশ্ববিদ্যালয় প্রতিষ্ঠার অনুরোধ জানিয়ে ২০০৯ সালের ২৭শে জুলাই সাংসদ ও বিধায়কদের একটি প্রতিনিধিদল প্রধানমন্ত্রীর কাছে একটি স্মারকলিপি জমা দিয়েছিল।
বিশ্ববিদ্যালয় প্রতিষ্ঠার জন্য প্রথম খসড়াটি ২০১১ সালের ২৮শে ডিসেম্বর রাজ্যসভায় পেশ করা হয়েছিল। স্পষ্টীকরণ, একটি পুনঃপ্রবর্তন, একটি কমিটির দ্বারা একটি প্রতিবেদন ও কৃষি গবেষণা বিভাগের একটি প্রতিক্রিয়ার পরে, "রাণী লক্ষ্মী বাই কেন্দ্রীয় কৃষি বিশ্ববিদ্যালয় আইন" উভয় কক্ষ দ্বারা পাস হয় এবং এটি ২০১৪ সালের ৫ই মার্চ প্রকাশিত হয়েছিল।
বিশ্ববিদ্যালয়ের অস্থায়ী বিদ্যায়তনটি ঝাঁসির ইন্ডিয়ান গ্রাসল্যান্ড অ্যান্ড ফডার রিসার্চ ইনস্টিটিউটে রয়েছে, মূল বিদ্যায়তনের ভবন নির্মাণ সম্পূর্ণ না হওয়া পর্যন্ত উক্ত প্রতিষ্ঠান থেকে বিশ্ববিদ্যালয়ের কার্যক্রম পরিচালিত হবে।
বিশ্ববিদ্যালয় ২০১৪-২০১৫ শিক্ষাবর্ষর থেকে কৃষি বিষয়ে বিজ্ঞানে স্নাতক (সম্মান) কর্মসূচি শুরু করেছিল।
রাজীব গান্ধী রাষ্ট্রীয় বিমানন বিশ্ববিদ্যালয়

রাজীব গান্ধী ন্যাশনাল এভিয়েশন ইউনিভার্সিটি (আরজিএনএইউ) হল একটি স্বায়ত্তশাসিত কেন্দ্রীয় সরকারি বিশ্ববিদ্যালয়, যা উত্তরপ্রদেশ রাজ্যের আমেঠি জেলার ফুরসাতগঞ্জ এয়ারফিল্ডে (পূর্বে রায়বরেলি জেলায়) অবস্থিত।
এটি একটি বিশেষায়িত প্রতিষ্ঠান এবং সরাসরি ভারত সরকারের অধীনস্থ প্রতিষ্ঠান। এটি প্রাথমিকভাবে বেসামরিক বিমান পরিবহন মন্ত্রণালয়, বিজ্ঞান ও প্রযুক্তি মন্ত্রণালয় এবং আন্তর্জাতিক মহাকাশ ও বিমান চলাচল সংস্থার সহযোগিতায় অর্থায়ন লাভ করে।
দীনদয়াল উপাধ্যায় গোরক্ষপুর বিশ্ববিদ্যালয়

দীনদয়াল উপাধ্যায় গোরক্ষপুর বিশ্ববিদ্যালয় (সরলভাবে গোরক্ষপুর বিশ্ববিদ্যালয় নামে পরিচিত) হল একটি রাজ্য সরকারি গবেষণা বিশ্ববিদ্যালয়। এটি উত্তরপ্রদেশ রাজ্যের গোরক্ষপুরের অবস্থিত। গোরক্ষপুর বিশ্ববিদ্যালয় হল একটি শিক্ষাদান এবং আবাসিক-সহ-অধিভুক্ত বিশ্ববিদ্যালয়। এটি শহরের কেন্দ্রস্থল থেকে প্রায় ২ কিলোমিটার পূর্ব দিকে দূরে অবস্থিত। বিশ্ববিদ্যালয়টি ১৯০.৯৬ একর জুড়ে বিস্তৃত।
অ্যালুমিনিয়াম অ্যান্টিমোনাইড

অ্যালুমিনিয়াম অ্যান্টিমোনাইড (AlSb) হলো অ্যালুমিনিয়াম এবং অ্যান্টিমনি ধারণকারী গ্রুপ III-V পরিবারের একটি অর্ধপরিবাহী। এর ল্যাটিস ধ্রুবক হল ০.৬১ ন্যানোমিটার। পরোক্ষ ব্যান্ডগ্যাপ ৩০০ K-এ প্রায় ১.৬ eV, যেখানে সরাসরি ব্যান্ড গ্যাপ হলো ২.২২ eV।
AlInSb, AlGaSb এবং AlAsSb সহ ত্রিমাত্রিক কেলাস তৈরি করতে AlSb-কে III-V এর অন্যান্য উপকরণের সাথে বিক্রিয়া করানো হয়।
অ্যান্টিমোনাইড (Sb ) আয়ন ত্যাগ করার প্রবণতার কারণে, অ্যালুমিনিয়াম অ্যান্টিমোনাইড দাহ্য। এটি পুড়ে অ্যালুমিনিয়াম অক্সাইড এবং অ্যান্টিমনি ট্রাইঅক্সাইড তৈরি করে।